Abakulira e Kibuga Ntebe baweze abatembeeya amafuta g’emmotoka mu bidomola.m baweereddwa wiiki emu ng’omulimu guno bagwamuse.
Abakulu bagamba nti amafuta ago ag’ebidomola gabulabe, agayinza okusanyaawo ekibuga olw’abantu abangi abayingidde mu mulimu guno.
Akulira eby’emirimu mu Ntebbe division Bidan Fred Lutaaya agambye nti abatundira amafuta mu bidomola buli olukya beyongera, nga waliwo n’abagatundira okumpi n’akatale mwebafumbira emmere ekiyinza okuvaako omuliro okukwata.
Agamba amafuta agasinga agatundibwa mu bidomola gabbibwa mu mmotoka z’abantu, eza government n’ebitongole.
Emyaka ebiri egiyise police yawera abantu abagulira amafuta mu bidomola ebinene n’ebitono, n’essaawo enkola nti omuntu alina kusooka kufuna bbaluwa ya police gy’agenda nayo ku petrol station nebalyoka bamuguza amafuta, naddala ng’emmotoka oba pikipiki ng’emusiseeko.
Mu ngeri yeemu, ekitongole ekikola ku by’omutindo ki Uganda National Bureau of Standards kizze kirabula abagoba b’emmotoka okwewala okugula amafuta g’ebidomola, nti gateeka engine z’emmotoka zabwe mu katyabaga, kubigambibwa nti abagatunda abamu batabikamu ebintuntu ebirala.
Bisakiddwa: Kakooza GeorgeWilliam
lug_Latn lug_Latn lug_Latn lug_Latn lug_Latn lug_Latn lin_Latn